Marián Grupač

**Marián Grupač** (* 15. január 1973, Čadca) je slovenský básnik, prozaik a vysokoškolský pedagóg. 
náhľad|Foto: Kristián Grupač

## Životopis
V rokoch 1987 – 1991 študoval na gymnáziu V. P. Tótha v Martine, v rokoch 1991 – 1993 na Strednej zdravotnej škole v Bratislave, v období 2004 – 2009 na Žilinskej univerzite, Fakulte humanitných vied, v odbore: Dokumentácia kultúrneho dedičstva. Od roku 1993 do 1995 pracoval ako ošetrovateľ, od 1995 do 2012 ako zdravotnícky záchranár. V roku 2010 pôsobil ako člen Rozhlasovej rady Slovenského rozhlasu. Od roku 2011 do 2018 bol zamestnaný ako vedecký pracovník v Slovenskom literárnom ústave MS v Martine, od roku 2013 ako riaditeľ. Od roku 2012 pôsobí na Žilinskej univerzite v Žiline, Fakulte humanitných vied, Katedre mediamatiky a kultúrneho dedičstva, do roku 2015 ako interný doktorand, v súčasnosti ako docent a vedúci Katedry mediamatiky a kultúrneho dedičstva. Je členom medzinárodnej spisovateľskej organizácie SC PEN a Slovenského syndikátu novinárov. Žije v Žiline a v Čadci.

## Tvorba
Prvé básne a prózy publikoval v literárnych časopisoch Dotyky, Romboid, Slovenské pohľady, Literárny týždenník, Literika, Slovak Literary Review, Pravda, Sme plus, Knižná revue, Psí víno (Česko), Springboard (Veľká Británia), Forum (Mesačník literárneho oddelenia Chorvátskej akadémie vied a umení), World Literature Today (A Literary Quarterly of the University of Oklahoma, Norman – Oklahoma, Spojené štáty americké a i..), v zborníkoch * [[Správna chvíľa]] * a * [[Úpätím času]] * (oba 1998), prezentoval sa na literárnych súťažiach (Literárne Šurany, Literárna Senica, Rubato a i.). Knižne debutoval v roku 1998 zbierkou básní *Cudná noc v Paríži*, v oblasti prózy knižne debutoval v roku 2000 zbierkou krátkych próz *Z podkrovia Európy*. Svoju tvorbu publikuje i vo vysielaní Slovenského rozhlasu (poviedky, rozhlasové hry, reportáže…) a niektoré jeho básne zhudobnila hudobná skupina Arzén, napísal niekoľko textov aj pre punkovú skupinu Tri groše. Jeho literárna tvorba bola preložená a časopisecky publikovaná v anglickom, nemeckom, poľskom, talianskom, chorvátskom, slovinskom, bulharskom a maďarskom jazyku.
V roku 2007 vyšla v univerzitnom vydavateľstve sv. Cyrila a Metoda vo Veľkom Trnove (Bulharsko) bulharská mutácia jeho zbierky poviedok Z podkrovia Európy. (Ot tavana na Evropa).

## [https://www.litcentrum.sk/autor/marian-grupac/ocenenia Ocenenia a úspechy]
*Hlavná cena pre mladého básnika na Medzinárodnom festivale poézie „Genovantotto“ v Janove, Taliansko 1998
*Cena Slovenských pohľadov 1998 za poéziu
*Prémia Ceny I. Kraska za rok 1998
*Finalista literárnej prehliadky Premio Tivoli Europa Giovani 1999, Rím, Taliansko
*Cena Slovenských pohľadov 2001 za poéziu

## [https://www.litcentrum.sk/autor/marian-grupac/diela Dielo]
### Poézia
*1998 – *[[Cudná noc v Paríži]]*, debutová zbierka básní
*1999 – *[[Dráždenie dažďa]]*, zbierka reflexívnej poézie
*2001 – *[[Smädné čarodejstvá]]*, zbierka básní
*2005 – *[[Noblesa]]*, zbierka básní
*2009 – *[[Luxus]]*, zbierka básní
*2015 - *[[V tomto storočí sú noví blázni]]*, zbierka básní
*2021 - *Manifest pohŕdania*, zbierka básní

### Próza
*2000 – *[[Z podkrovia Európy]]*, zbierka krátkych próz 
*2002 – *[[Hriešne myšlienky]]*, novela
*2003 – *[[Kšeft]]*, novela
*2004 – *[[Na život a na smrť]]*, zbierka poviedok
*2008 – *[[Slová klamú! - Príbeh zrady a narodenia]]*, román
*2012 – *[[Poltvin - 9 farieb klamstva]]*, poviedky
*2019 - *Iný,* román

### Literárna teória
*2012 – *[[Ján Stacho - Jazyk ako obraz]]*, odborná publikácia
* 2014 - *[[Ján Červeň - Chcem spáchať akýsi literárny hriech]]; Z osobných denníkov autora 1935 - 1940); Zostavovateľ*
* 2015 - Súčasná slovenská literatúra po roku 1989, odborná monografia; vedúci autorského kolektívu 
* 2018 - Mlčať z plných pľúc - výber z rozhovorov so slovenskými a českými umelcami a novinových článkov z obdobia 2000 - 2017 
*2018 - Vybrané kapitoly z dejín staršej slovenskej a svetovej literatúry I, vysokoškolská učebnica

### Jazyk a médialna produkcia

* 2021 – *[[Ján Stacho - Jazyk ako obraz|Jazyk médií -]] Vybrané kapitoly o využívaní a úlohe jazyka a etických aspektoch komunikácie v súčasnom mediálnom prostredí*, vysokoškolská učebnica
* 2022 – *[[Ján Stacho - Jazyk ako obraz|Bad Language in Mass Media]]*  (vyd. Addleton Academic Publishers, New York, USA), vedecká monografia

### Iné

* 2015 – *[[Ján Stacho - Jazyk ako obraz|Efektívne a tvorivé písanie I.]] Metóda tvorivej sebareflexie, vytvárania komunikačných platforiem a literárnej kompetencie*, vysokoškolské skriptá
* 2018 – *[[Ján Stacho - Jazyk ako obraz|Po martinských uliciach]]*  (v spoluautorstve: Peter Cabadaj, Igor Válek), populárno-náučná publikácia
* 2019 – *[[Ján Stacho - Jazyk ako obraz|"Knižku podal pevec štedrý ľudu..." -]] Výber básní venovaných Jurajovi Tranovskému a vydaniu zbierky duchovných piesní Cithara sanctorum s úvodnou štúdiou Mariána Grupača,* zostavovateľ (v spoluautorstve: Eva Augustínová)

### Preložené knihy
* 2012 – Ot tavana na Evropa, zbierka poviedok (Z podkrovia Európy) - bulharská mutácia zbierky poviedok z roku 2000 

Kategória:Slovenskí spisovatelia
Kategória:Slovenskí prozaici
Kategória:Slovenskí básnici
Kategória:Osobnosti z Čadce